**'פועם בהיכל'**

**סדרת מופעים של עמותת מרכז פליציה בלומנטל למוזיקה**

**לזכרה של אנט סלין גאה להציג:**

**התעלות**

**יניב ד'אור ואנסמבל נאיה**

**4.6.2019 בשעה 20:30 – אולם צוקר, היכל התרבות**

<https://www.youtube.com/watch?v=IO0dlW53lVU>

לאחר ההצלחה האדירה למופע "לטינו לדינו", חוזר יניב ד'אור עם אנסמבל נאיה ונגני בארוקדה (ישראל-אנגליה) לבמה, עם מופע חדש שמשלב מוסיקאים בינלאומיים המתמחים בשילוב סגנונות בין מזרח למערב. ׳התעלות׳ הינו הפרוייקט השלישי בטרילוגיה (יצאה נפשי 2013 ולטינו לדינו 2015) ובא בסימן של דיאלוג בין קהילות וכמיהתן לדו קיום.

# המופע עלה בבכורה באולם וויגמור בלונדון באוקטובר 2018 לרגל יציאתו של האלבום וזכה מיד לתהודה תקשורתית נלהבת. עיתון האינדיפנדנט הבריטי נתן לו חמישה כוכבים תחת הכותרת " A surprisingly engaging sound world. האלבום סוקר בכלי תקשורת ברחבי אירופה כשהוא זוכה לשבחים רבים ונבחר, בין השאר, בין עשרת האלבומים הטובים של מוסיקה קלאסית לשנת 2018 ב"הארץ".

המופע מבוסס על טקסטים מהליטורגיקה היהודית, מוסלמית סופית ונוצרית וכולל פיוטים מסורתיים, מזמורים עתיקים וחדשים מספרד, טורקיה, איטליה, צרפת וישראל. המצלול הייחודי של המופע מתאפשר הודות לכלים האותנטיים עליהם מנגנים חברי הרכב, מצלול התומך בשירה רבת הצבעים וההבעה של יניב ד׳אור, המושרת באסתטיקה קלאסית ובכך יוצרת גשר תרבותי ייחודי.

מפגש נדיר זה בין מזרח למערב יוצר חווית מופע עוצמתית מחד ואינטימית ומרגש מאידך, ופונה לקהלים שונים ומגוונים של אוהבי מוסיקה עתיקה, מוסיקת עולם, מוסיקה קלאסית ומוסיקה אנדלוסית מן המקורות.

4.6.2019, 20:30 אולם צוקר, היכל התרבות

יניב ד'אור, קונטרה טנור

אנסמבל נאיה: עמית טיפנברון, ויולה דה גמבה; מורט קקמאז, ניי/דודוק/שירה; ארז מונק, כלי הקשה;  אייל לבר, גיטרה פלמנקו/גיטרה בארוק; נדב עובדיה, פסלתריון;  מרווין דילמן, דידג׳רידו;

ברי מוסקוביץ, תיאורבו

כרטיסים באתר: <https://ticks.co.il/event.php?i=9U9fv8zcMB1>   או בטלפון 03-6201185

התכנית המלאה:

1. Exaltation / Y d’Or (1975), Torah-Quran-Psalms, Israel
2. Rosas das Rosas / King Alfonso X (1221 - 1284), Cantigas de Santa Maria, Spain

3. Ma Belle, Si ton Áme / Jean-Baptiste Bésard (1567-1625), France

4. Barechu / Solomone Rossi (1570 - 1630), Italy

5. El Nora Alila / Traditional Sephardi - Libya, Rabbi Moshe Ibn Ezra (1055 - 1140), Spain

6. Demedimmi / Traditional Sufi, Turkey

7. A la Nana y a la Buba / Traditional Sephardi, Spain

8. Se l’Aura Spira Tutta Vezzosa / Girolamo Frescobaldi (1583 - 1643), Italy

9. La Mañana de San Juan / Traditional Sephardi, Spain

10. Aşkın Ile Âşıklar / Traditional Sufi, Turkey

11. Ya Viene El Cativo/ Traditional Sephardi, Spain

12. Yemei Horpi / Traditional ּBosnian (Arr. Shem-Tov Levi), Rabbi Israel N’gara, Safed

13. Mareta, Mareta No’m Faces Plorar /Anon. Alicante lullaby (1700), Catalonia

14. Üsküdara gideriken - Katibim / Traditional, Ottoman Turkey (18th Century)

15. Lamma bada / Muwashah of Arab-Andalusian tradition (1492), Spain

16. Nana / Siete canciones populares españolas, Manuel de Falla (1876 - 1946), Spain

**יניב ד׳אור**

יליד ישראל ובוגר האקדמיה למוסיקה בירושלים ובית הספר למוסיקה ומשחק גילדהול שבלונדון, שם סיים בהצטיינות. זוכה פרס גוטסמן לזמרים ופסטיבל ריפאסו שבשוודיה כתגלית שנת 2011 וכן בפרס עשרת ההקלטות הטובות לשנת 2016 מאת מגזין גרמופון היוקרתי. בין תפקידיו הרבים: יוליוס קיסר, תולומאו וססטו באופרה יוליוס קיסר מאת הנדל (גוטנבורג (שוודיה), ויסבאדן (גרמניה), האופרה הלאומית של אסטוניה והאופרה הישראלית, הרב אלבז באופרה מסע אל תום האלף מאת יוסף ברדנשוולי וא. ב יהושע (האופרה הישראלית, תיאטרון האופרה ברומא), המשורר באופרה הילד חולם מאת גיל שוחט (אופרה ישראלית והאופרה ויסבאדן), ארטמיס באופרה פדרה מאת הנזה (פסטיבל לוצרן), דלפה מתוך האופרה ג׳יאזונה מאת קוואלי באופרה הפלמית (בלגיה), אורפאו מתוך האופרה אורפאו ואאורידיצ׳ה מאת גלוק באופרה הלאומית (ליטא) ובאופרה הישראלית, מלינדו באופרה ׳אמת שבספק׳ מאת ויולדי בבכורה עולמית בבריטניה (גרסינגטון) וכן תפקידי משנה נוספים ורבים בבתי אופרה כגון הקובנט גרדן שבלונדון (בריטניה) האופרה של בורדו (צרפת), בית האופרה של אוסלו (נורווגיה), תיאטרון המלך בשוודיה ואחרים.

יניב ד׳אור פעיל גם על במות הקונצרטים באורטוריות ורסיטלים רבים ועל במות כגון תיאטרון מרינסקי סנט פטרסבורג (רוסיה), אולם הוויגמור הול לונדון, אולם המלכה אליזבת׳, קתרדלת יורק, אולם אלברט הול (בריטניה), פסטיבל לוצרן (שוויץ), פסטיבל אמוז אנטוורפן (בלגיה), אולם הפילהרמוני ודום האינוולידים (פריס), אולמות האבירים עכו, אולם אלמא זכרון יעקב,היכל התרבות והבימה תל אביב וכן קיסריה ואמפי אתונה (יוון).

לאחרונה הוציא את האלבום ׳התעלות׳, השלישי בטריולוגיה של ׳יצאה נפשי׳ ו׳לטינו לאדינו׳ עם אנסמבל נאיה ואנסמבל בארוקדה הישראלי, אלבומים שגרפו פרסים רבים והזמנה לקונצרטים על הבמות המכובדורת בעולם. אלבום זה – ׳התעלות׳, כמו קודמו נכלל בעשרת האלבומים הטובים לשנים 2013,2016 ו2018  עפ׳י ירחון גרמופון היוקרתי ועיתון הארץ הישראלי.

לאחרונה ביצע את תפקיד יוליוס קיסר באופרה זו מאת הנדל בפסטיבל האופרה הישראלית בעכו, חלום ליל קיץ מאת בריטן ודידו ואנאס אף הן באופרה הישראלית, כרמינה בוראנה מאת אורף בבית האופורה מסימו שבפולרמו, סדרת קונצרטים באירופה–אסיה וארה׳ב עם לטינו לדינו והתעלות וכן, הפקת מקור בתיאטרון דרוטנינגהולם השוודי עפ׳י סיפור חייו של סלומונה רוסי, סדרת קונצרטים עם אנסמבל אינטרקונטמפוריין בפילהרמוני פריס, יציאה של אלבום לידר גרמני ומלודי צרפתי וקונצרט סיום העונה באולם וויגמור הול לונדון, פלאו דה לה מוסיקה קטלוניה שבברצלונה והיכל המוסיקה בעיר פורטו בה אף מצא את שורשי משפחתו.

יניב מקליט לחברת נקסוס העולמית.